SA10
Exported from Holy-Writings.com on 2026-07-05 - 1 clipping

雜阿含經 (一〇)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「色無常。 無常即苦，苦即非我，非我者即非我所。 如是觀者名眞實正觀。 如是，受⋯想⋯行⋯識無常。 無常即苦，苦即非我，非我者即非我所。 如是觀者名眞實正觀。

「聖弟子如是觀者於色解脱，於受⋯想⋯行⋯識解脱。 我説是等解脱於生、老、病、死、憂、悲、苦、惱。」

時，諸比丘聞佛所説歡喜，奉行。
-- SA10 — Taisho Tipitaka (CC0-1.0)